Hvernig má mæta þeim kröfum ? Á meðan netin voru fá , dreifð og notkun lítil ( snjallsímar og spjaldtölvur ekki til , ekkert YouTube , Spotify , Netflix eða skýjaþjónusta ) kom það ekki að sök . Hvað er til ráða ? Lýsingahönnun og nethönnunÍ dag er snar þáttur í húsnæðishönnun að taka lýsingu sérstaklega fyrir , ekki bara hvar einstök ljós eru staðsett heldur hvaða lampar eru notaðir og miðlægar stýringar á þeim . Núna má beina hönnun á þráðlausum netum í skipulegan farveg eins og lýsingahönnun , með mótuðum vinnuaðferðum og skjölun ; að taka fyrir forsendur og sjá vel fyrir útkomuna og gildir einu hvort um er að ræða atvinnu - eða íbúðahúsnæði . Auk deyfingar og fleira þarf líka að skoða rásaskipulag sem er hornsteinninn að því að umferð verði greiðust , innan hæðar og gegnum gólf . Það er til dæmis atriði sem hönnunarhugbúnaður getur tekið tillit til . Skrefin við að koma upp nýju þráðlausu neti eru almennt þessi : Skilgreina þarfirnar . Þetta þarf að gera nákvæmlega og ítarlega . Skoða má á þessu stigi hvort notkunarbreyting sé fyrirhuguð og hvaða afleiðingar það gæti haft . Síðan er unnið úr tillögunum með staðsetningu aðgangsstaðanna og borið við raunverulegar aðstæður og enn sem fyrr hvort kröfur séu áfram uppfylltar . Hönnunarhugbúnaður fyrir þráðlaus net getur stuðst við fjölbreytt innbyggt safn aðgangsstaða svo nota megi ákveðnar gerðir ef búið er að ákveða kaup , og / eða bera saman ólíkar gerðir frá mismunandi framleiðendum . Seinasta skrefið væri úttekt og þá er farið um húsnæðið og sannreynt að nýja kerfið virki eins og til er ætlast . Mælingahugbúnaður getur gefið glögga mynd af öllu húsnæðinu og alið af sér skýrslu til marks um raunverulega stöðu kerfisins á þeim degi . Svokölluð „ passív “ úttekt er að fara um húsnæði og skrá allt sem er í loftinu , bæði eigin net , net annarra og annan búnað , eins og Bluetooth . Hægt er að sjá útbreiðslu aðgangsstaða sem ekki tilheyra viðkomandi húsnæði heldur koma inn utanfrá . Einnig er hægt að sjá hvaða áhrif það hefur að fækka aðgangsstöðum . Eitt tiltekið húsnæði var þannig að óþarflega margir aðgangsstaðir voru að þjóna svæðinu . Mikilvægt atriði í úttektum er að sjá áhrif óviðkomandi neta og tækja á netið sem er að þjónusta húsnæðinu . Það myndi enginn trúa því hversu þétt þetta er víða orðið . Þar sem aðgangsstaðir verður sú dreifingarleið sem farin verður um ófyrirséðan tíma , ætti að taka staðsetningu þeirra inn í húsnæðishönnun , hvort sem er í íbúðar - eða atvinnuhúsnæði . Reynslan sýnir að þó íbúðarhúsnæði sé ekki stórt í fermetrum þarf ekki mikið til að skerða mjög möguleikana til að nota þráðlaust net . Ekki bætir úr skák sú lenska að staðsetja beina í skápum eða bílskúrum eða hindra þá með einhverju móti og þar með bresta forsendur til netnotkunar og ekki að undra þó íbúðaeigendur beri sig oft aumlega með þráðlausu netin sín . Höfundur er raf - og rekstrariðnfræðingur hjá Verkís ehr@verkis.is